Predvolebný billboard vládneho hnutia ANO v Brne-Jundrov
**Voľby do zastupiteľstiev obcí** v Česku prebehli v piatok 5. októbra a v sobotu 6. októbra 2018,  ako zvyčajne sa súčasne konali aj voľby do Zastupiteľstva mesta Prahy a zastupiteľstiev pražských mestských častí. Termín týchto volieb bol spojený s prvým kolom volieb do tretiny Senátu. 

Na kandidátnych listinách bolo v celom Česku zapísaných 216 472 osôb, z toho 64 330 (29,7%) žien. Volených bolo viac ako 6   200 mestských či obecných zastupiteľstiev.  
 
Pri predchádzajúcich voľbách do zastupiteľstiev v roku 2014 kandidovalo 211   450 uchádzačov do obecných samospráv a 22   232 do mestských samospráv. Podľa prieskumu v roku 2018 sa 13% súčasných starostov rozhodlo znovu nekandidovať a ďalších 9% kandidovalo iba na miesto člena obecného zastupiteľstva. Ako dôvod v prieskume uviedli nárast administratívy, vysokú zodpovednosť či časté obviňovanie starostov a sprísnenie zákona o konflikte záujmov, ktorý povoľuje anonymné nahliadnutia do majetkových pomerov zvolených zástupcov. 

V 17 obciach (Litichovice, Roblín, Kluky, Kadlín, Děkov, Němčovice, Skomelno, Horšice, Hodějice, Lipovec, Dlouhá Lhota, Střítež, Ždírec, Tatobity, Víska u Jevíčka, Kbelnice, Němčice ) voľby neprebehli, pretože do zastupiteľstva nikto nekandidoval alebo kandidoval nedostatočný počet kandidátov. Namiesto doterajších starostov budú do týchto obcí Ministerstvom vnútra dosadení správcovia. V 1606 obciach bola zostavená len jedna kandidátna listina (v roku 2014 to bolo len v 1289 obciach).

Volebný systém
--------------

 Hlasovacie lístky do zastupiteľstva štatutárneho mesta Brna a jednej z mestských častí, vrátane informačného letáku a obálky 
Pri voľbách do zastupiteľstiev obcí (narozdiel od volieb do Poslaneckej snemovne) nie je možné udeľovať preferenčné hlasy. Je možné zvoliť stranu, prípadne kandidátov naprieč rôznymi stranami, ale aj niekoľko samostatných kandidátov inej strany a jednu stranu, z ktorej potom je započítaná len časť hlasov. Všetky kandidujúce subjekty sú uvedené na jednom veľkom hlasovacom lístku, ktorý sa následne po označení vloží do obálky a vhodí do volebnej urny. V Prahe a územne členených štatutárnych mestách sa však volí ako do zastupiteľstva mesta, tak do zastupiteľstiev mestských častí či obvodov. V komunálnych voľbách v roku 2018 mohli po prvýkrát voliť aj občania členských krajín EÚ s prechodným bydliskom v Česku, ak o to vopred požiadali. Na rozdiel od iných volieb nie je možné voliť mimo miesta svojho bydliska s pomocou voličského preukazu. 

Volebný systém je pri voľbách do obecných zastupiteľstiev najzložitejším volebnom mechanizmom v Česku. Počet zvolených zástupcov závisí od počtu obyvateľov danej obce: 

* obec do 500 obyvateľov: 5 až 15 poslancov
* 501 - 3 000 obyvateľov: 7 až 15 poslancov
* 3 001 - 10 000 obyvateľov: 11 až 25 poslancov
* 10 001 - 50 000 obyvateľov: 15 až 35 poslancov
* 50 001 - 150 000 obyvateľov: 25 až 45 poslancov
* nad 150 000 obyvateľov: 35 až 55 poslancov
* hlavné mesto Praha: 55 až 70 poslancov

Následne sa miesta v zastupiteľstvách rozdeľujú od prvého miesta na kandidátke. V prípade, že niektorý z kandidátov získa aspoň o 10% viac hlasov, než je priemerný počet hlasov na jedného kandidáta v rámci jeho strany, posúva sa na prvé miesto. Vo väčších mestách, kde sa volí väčší počet zástupcov, je preto veľmi ťažké posunúť sa na popredné priečky na kandidátke.

Priebeh volieb
--------------

Voľby prebiehali v piatok 5. a sobotu 6. októbra 2018. V severočeských mestách Bílina, Moldava a Ústí nad Labem Polícia ČR skúmala možný pokus o ovplyvňovanie výsledkov volieb. V Moldave týždeň pred voľbami razantne stúpol počet obyvateľov. V Ústí nad Labem a Bíline došlo k podozreniu, že sa tu podplácajú voliči.

Krajský súd v Českých Budějoviciach konštatoval, že pred voľbami v Strakoniciach bola narušená predvolebná kampaň, a nariadil opakovanie volieb.

Volebná účasť
-------------

Volebná účasť podľa krajov 

| kraj | počet okrskov | voliči v zozname | vydané obálky | volebná účasť v% | odovzdané obálky |
| --- | --- | --- | --- | --- | --- |
| Hlavné mesto Praha | 1 116 | 918 640 | 426 605 | 46,44 | 425 937 |
| Stredočeský kraj | 2 059 | 1 035 868 | 524 179 | 50,60 | 523 540 |
| Juhočeský kraj | 1 259 | 512 238 | 255 890 | 49,96 | 255 702 |
| Plzeňský kraj | 1 083 | 453 856 | 216 937 | 47,80 | 216 610 |
| Karlovarský kraj | 344 | 233 797 | 94 362 | 40,36 | 94 230 |
| Ústecký kraj | 1 045 | 651 671 | 262 781 | 40,32 | 262 346 |
| Liberecký kraj | 581 | 348 537 | 158 388 | 45,44 | 158 198 |
| Královohradecký kraj | 926 | 441 648 | 219 296 | 49,65 | 219 067 |
| Pardubický kraj | 875 | 411 884 | 208 322 | 50,58 | 208 059 |
| Kraj Vysočina | 1 135 | 410 169 | 220 73 | 53,82 | 220 519 |
| Juhomoravský kraj | 1 401 | 949 454 | 472 079 | 49,72 | 471 547 |
| Olomoucký kraj | 932 | 514 011 | 242 405 | 47,16 | 242 129 |
| Zlínsky kraj | 685 | 477 016 | 237 422 | 49,77 | 237 034 |
| Moravskoslezský kraj | 1 307 | 986 292 | 411 455 | 41,72 | 410 945 |
| Celkom | 14 748 | 8 345 081 | 3 950 860 | 47,34 | 3 945 863 |

Súhrnné výsledky volieb
-----------------------

Do prehľadu sú zahrnuté volebné subjekty, ktoré prekročili hranicu 0,5% hlasov. V prípade štatutárnych miest sú zahrnuté aj hlasy do zastupiteľstiev jednotlivých mestských častí, tak aj hlasy do magistrátnych zastupiteľstiev. 

Výsledky podľa volebných strán | Volebná strana | hlasy | zastupitelia |
| --- | --- | --- |
| počet | v% | počet | v% |
| Združenie nezávislých kandidátov - miestne združenia celkom | 17 019 826 | 15,14 | 34 965 | 56,49 |
| ANO 2011 | 16 732 285 | 14,88 | 1 676 | 2,71 |
| Občianska demokratická strana | 12 465 930 | 11,09 | 2 281 | 3,69 |
| Česká pirátska strana | 8 410 203 | 7,48 | 275 | 0,44 |
| Česká strana sociálnodemokratická | 5 816 510 | 5,17 | 1 882 | 3,04 |
| Komunistická strana Čiech a Moravy | 5 416 907 | 4,82 | 1 426 | 2,30 |
| Koalícia STAN , TOP 09 | 4 710 844 | 4,19 | 70 | 0,11 |
| Sloboda a priama demokracia - Tomio Okamura (SPD) | 3 586 973 | 3,19 | 155 | 0,25 |
| Kresťanská a demokratická únia - Československá strana ľudová | 3 102 639 | 2,76 | 3 231 | 5,22 |
| Združenie STAN , NK | 2 505 819 | 2,23 | 2 224 | 3,59 |
| Združenie KDU-ČSL , NK | 2 014 710 | 1,79 | 525 | 0,85 |
| Starostovia a nezávislí | 1 966 017 | 1,75 | 1 584 | 2,56 |
| Koalícia ODS a Slobodní | 1 940 649 | 1,73 | 113 | 0,18 |
| Združenie Zelení , NK | 1 314 386 | 1,17 | 156 | 0,25 |
| TOP 09 | 1 241 976 | 1,10 | 192 | 0,31 |
| Združenie TOP 09 , NK | 890 521 | 0,79 | 311 | 0,50 |
| Združenie Piráti , NK | 781 961 | 0,70 | 73 | 0,12 |
| Združenie ODS , NK | 777 070 | 0,69 | 351 | 0,57 |
| Ostravak | 742 863 | 0,66 | 45 | 0,07 |
| Združenie HPP, NK | 713 797 | 0,63 | 26 | 0,04 |
| nezávislý kandidát | 663 319 | 0,59 | 6 232 | 10,07 |
| Strana zelených | 616 283 | 0,55 | 24 | 0,04 |
| Ostatné celkom | 18 992 365 | 16,77 | 4 075 | 6,45 |
| Celkom | 112 423 853 | 100 | 61 892 | 100 |

Po vyhlásení výsledkov volieb začala plynúť lehota, v ktorej bolo možné spochybniť výsledky volieb na súde. V obciach, v ktorých boli voľby takto spochybnené, nebolo možné až do rozhodnutia súdu (ktoré musia byť vydané do 20 dní) zvolať ustanovujúci zastupiteľstvo. Napríklad v stredných Čechách prišlo okolo 30 sťažností, v Juhočeskom kraji boli sťažnosti podané v 13 obciach.  Výsledky volieb v Strakoniciach krajský súd zrušil úplne, a voľby sa tak budú opakovať  .

Výsledky v krajských mestách
----------------------------

Údaje sa týkajú volieb do zastupiteľstiev krajských miest (nie ich častí). Menovite sú uvedené volebné subjekty a združenia, ktoré získali najmenej 3% z celkových hlasov.

Referencie
----------

1. ↑   Rozhodnutie prezidenta o vyhlásení volieb publikovanej pod č. 85/2018 Zbierky zákonov
2. ↑   Předvolební kampaně startují: Ve hře jsou posty primátorů ve velkých městech i křeslo šéfa Senátu. *ČT24*. Dostupné online.
3. ↑   Kandidátky do komunálních voleb jsou uzavřeny. Pětina starostů nechce obhajovat mandát. *ČT24*. Dostupné online.
4. ↑  GAVENDA, Jaroslav. Starosta zapomněl na kandidátku. V dalších obcích zase nikdo nechce na radnice. Minimálně v 17 vesnicích nebudou volby. *Seznam Zprávy*, 2018-09-30. Dostupné online [cit. 2018-10-07].
5. ↑  DRAGOUN, Radek. Tisíc obyvatel, nikdo z nich kandidovat nechce. Lipovec bude řídit správce z vnitra. *Aktuálně.cz*, 2018-09-23. Dostupné online [cit. 2018-10-07].
6. ↑   Obcí s jednou kandidátkou přibývá. Občané mají na výběr jen z jedné strany. *Lidovky.cz*. Dostupné online.
7. ↑   *o volbách do zastupitelstev obcí a o změně některých zákonů* [online]. [Cit. 2018-08-25]. Dostupné online.
8. ↑   Komunální a senátní volby na podzim 2018: manuál pro voliče. *iDNES.cz*. Dostupné online.
9. ↑   Komunální volby 2018 – termín a systém voleb. *Info.cz*. Dostupné online [cit. 2018-06-25]. Archivované 2018-06-25 z originálu.
10. ↑   Policie prověřuje možné ovlivňování voleb na severu Čech. *iDNES.cz*, 2018-10-05. Dostupné online [cit. 2018-10-06].
11. ↑  ČTK. Volby ve Strakonicích jsou neplatné, rozhodl soud. Vítězné hnutí narušilo předvolební kampaň. *iROZHLAS* (Český rozhlas), 2018-11-20. Dostupné online.
12. ↑   Uznesenie Krajského súdu v Českých Budějoviciach o neplatnosti volieb v Strakoniciach (52A 16 / 2018-195)
13. ↑   *Volby do zastupitelstev obcí 05.10. - 06.10.2018 - Zastupitelstva obcí, městysů a měst, Všechny kraje* [online].. Dostupné online.
14. ↑   *Volby do zastupitelstev obcí 05.10. - 06.10.2018 - Výsledky dle volebních stran (za obce se zvoleným zastupitelstvem)* [online].. Dostupné online.
15. ↑   Krajský soud bude řešit několik návrhů na neplatnost voleb. *Budějcká Drbna - zprávy z Českých Budějovic a jižních Čech*. Dostupné online.
16. ↑   Volby ve Strakonicích neplatí. Město plíživě omezovalo opozici kampaň, řekl soud. *Deník N*. Dostupné online.

Zdroj
-----

*Tento článok je čiastočný alebo úplný preklad článku Volby do zastupitelstev obcí v Česku 2018 na českej Wikipédii.*